**Mobilumo skatinimo fondo valdybos (MSFV) darbo reglamentas**

1. **Įvadas**

Šiame reglamente aprašomos Mobilumo skatinimo fondo valdybos funkcijos, įgaliojimai ir veiklos organizavimo principai.

1. **Valdybos rinkimai ir sudėtis:**
2. GTC administracija septynis MSFV narius renka kas du metai iš GTC bendruomenės siūlomų administracijos, mokslo darbuotojų, profsąjungos ir ankstyvosios karjeros tyrėjų komiteto atstovų;
3. Pasibaigus MSFV dviejų metų kadencijai fondo valdyba renkama iš naujo.
4. MSFV narys gali būti anksčiau atšauktas iš valdybos paties prašymu.
5. MSFV narys gali būti atšauktas iš valdybos, jeigu nesilaiko savo įsipareigojimų arba elgiasi netinkamai. Valdybos pirmininkas teikia prašymą apie nario atšaukimą GTC administracijai.
6. **Valdybos veiklos organizavimas:**
7. MSFV balsų dauguma išsirenka pirmininką ir sekretorių;
8. MSFV posėdžiai rengiami kartą per mėnesį, išskyrus atvejus, kai sprendimus dėl MSFV veiklos reikia priimti skubos tvarka, anksčiau nei per 1 mėnesį.
9. MSFV nariai valdybos sekretoriaus iš anksto yra informuojami apie rengiamą valdybos susirinkimą apie susirinkimą pranešant elektroniniu paštu.
10. Posėdžiai vyksta gyvai arba nuotoliniu būdu.
11. MSFV sprendimai priimami balsuojant daugumai valdybos narių. Sprendimai priimami valdybos posėdyje dalyvaujant ne mažiau kaip 5 valdybos nariams. Balsuojama atviru būdu.
12. **Valdybos narių pareigos ir atsakomybė:**
13. MSFV nariai turi būtų kompetentingi, atsakingi ir sugebėti efektyviai vykdyti mobilumo skatinimo fondo veiklą.
14. MSFV pirmininkas vadovauja valdybos susirinkimams, koordinuoja darbotvarkę, užtikrina susirinkimų tvarką bei skatina produktyvų diskusijų procesą.
15. MSFV pirmininkas veikia kaip GTC oficialus atstovas ir bendrauja su išoriniais partneriais, finansuotojais, valdžios institucijomis ir visuomene.
16. MSFV sekretorius koordinuoja valdybos veiklą, kaupia informaciją apie MSF veiklą, užtikrina, kad valdybos nariai būtų informuoti apie įvyksiančius susirinkimus ir dalyvautų reikiamuose sprendimų priėmimo procesuose.
17. MSFV nariai dalyvauja valdybos susirinkimuose ir reikiamuose sprendimų aptarimo ir priėmimo procesuose.
18. MSFV susirinkimuose aptariamos finansų valdymo politikos ir procedūros, įskaitant biudžeto sudarymą, lėšų skirstymą ir kontrolę.
19. **Informacijos skaidrumas ir prašymų teikimas:**
20. Prašymai gauti fondo paramą teikiami per kalendorinius metus. Prašymus gauna ir registruoja MSFV sekretorius.
21. Prašymai pateikiami užpildant prašymo formą.
22. Prašymai svarstomi MSFV susirinkimuose dalyvaujant daugumai valdybos narių.
23. MSFV sprendimai skirti fondo lėšų viešinami GTC tinklapyje.
24. Visi ginčai sprendžiami derybų būdų, nepavykus ginčų išspręsti taikiai ginčai sprendžiami Lietuvos Respublikos įstatymų nustatyta tvarka.
25. MSFV ataskaitos teikiamos už kalendorinius metus kitų metų pirmame ketvirtyje GTC administracijai ir bendruomenei.
26. Duomenis apie gautas ir panaudotas lėšas MSFV teikia GTC finansų skyriui, ketvirčiui pasibaigus iki einamojo mėnesio 20-os dienos.